Idee peale juurutada tehnoloogia, mis kasutaks väikese võimsusega saatjaid ja kus samasid sagedusi oleks võimalik mingil maa-alal korduvalt kasutada, tuldi 1970. aastate alguses Ameerika Ühendriikides Belli laboratooriumis. Kuid esimesena tutvustasid kärgsidel põhinevat NMT-tehnoloogiat (Nordic Mobile Telephone), mis oli mõeldud kommertskasutuseks, hoopis Põhjamaad aastal 1981. Ameerika Ühendriikides võeti 1983. aastal kasutusele AMPS-süsteem (Advanced Mobile Phone Service).